OpenLLM-France/wikimedia huggingface dataset:
# Lluís Roselló Olivé

Lluís Roselló Olivé (Montblanc) és un empresari i polític català. Membre de Convergència i Unió, va exercir d'alcalde de Montblanc del 13 de setembre de 1993 al 17 de juny de 1995, per una moció de censura al batlle progressista Andreu Mayayo. També va fer de portaveu del seu partit.

## Referències

* ↑ Casellas i Carbó, 1998, p. 162.
* ↑ Casellas i Carbó, 1998, p. 155.

## Bibliografia

* Casellas i Carbó, Joan «Estructura social, carisma i vot polític a les eleccions municipals de Montblanc» (PDF). Aplec de treballs, 16, 1998, pàg. 137-138 [Consulta: 25 setembre 2023].
# Mike Schultz

Michael Schultz (Nova York, 31 d'agost de 1955 - Barcelona, 21 de juny de 1990) va ser un jugador de bàsquet nord-americà. Amb 2.05 d'alçada, el seu lloc natural a la pista era el de pivot. Va morir als 34 anys, víctima d'una leucèmia.

## Carrera esportiva

Es va formar a la Universitat de Houston. No va ser inclòs en el draft de 1976 de l'NBA, i va jugar a Bèlgica, els Països Baixos, Suïssa i Filipines abans d'arribar al Joventut de Badalona la temporada 1984-85. La temporada següent va jugar al Caja Ronda, i va tornar a Badalona la temporada 86-87, on va guanyar la Supercopa espanyola, la Copa Príncep d'Astúries i la Lliga catalana. Les temporades següents les va jugar a l'Obradoiro (87-88), al CB Murcia (88-89) i al Badajoz (89-90), on només va jugar 3 partits a causa de la seva malaltia.
Joventut i Múrcia es van mobilitzar per poder finançar el seu trasplantament de medul·la a Seattle. Van jugar un partit amistós que va ser televisat i en el qual Audie Norris va reforçar als murcians. Va morir a l'Hospital de Sant Pau de Barcelona el 21 de juny de 1990.

## Referències

* ↑ Mike Schultz jugador a l'ACB
* ↑ «Mike Schultz: Maldita leucemia» (en castellà). ACB, 03-05-2014 [Consulta: 19 agost 2018].
* ↑ «La leucemia acabó con la vida del ex verdinegro Mike Schultz» (en castellà). La Vanguardia, 22-06-1990 [Consulta: 19 agost 2018].
# Irene Rodrigo Martínez

Irene Rodrigo Martínez (Puçol, 1990) és una escriptora i comunicadora valenciana.
Graduada en periodisme i amb formació en música i art dramàtic, comença a fer un canal de Youtube sobre llibres el 2015. El 2017 presenta i codirigeix el programa Una habitació pròpia, dedicat a la literatura, en À Punt Mèdia. Des d'aquell programa, es feren materials didàctics per a ser utilitzats en els centres escolars, i obtingueren el premi en Innovació de Ràdio Associació de Catalunya el 2019. El 2021 apareix una seqüela d'Una habitació pròpia, anomenada Una habitació amb vistes.
L'any 2021 va rebre el Premi València Nova de narrativa en castellà per la seua primera novel·la, «Tres lunas llenas», que posteriorment va publicar Ediciones Versátil.

## Referències

* ↑ «Entrevista a Irene Rodrigo: «Em quedaria a viure a la ràdio»». Tresdeu, 03-01-2018. [Consulta: 12 novembre 2021].
* ↑ «Pantallas: Irene Rodrigo». Verlanga, 04-03-2016. [Consulta: 12 novembre 2021].
* 1 2 Túñez-López, Miguel; Campos-Freire, Francisco; Rodríguez-Castro, Marta. The Values of Public Service Media in the Internet Society. Springer Nature, 2021-04-17, p. 85. ISBN 978-3-030-56466-7.
* ↑ Simón, A. Carratalá; Sampio, D. Palau; Lucena, R. Miralles; Mompart, J. L. Gómez. Comunicar i marcar la diferència: Testimonis de joves periodistes valencianes. Universitat de València, 2020-04-21. ISBN 978-84-9134-587-9.
* ↑ «Irene Rodrigo: "No pot ser que la televisió pública depenga de si canvia el govern"». Revista Mirall, 28-03-2019. [Consulta: 12 novembre 2021].
* ↑ «Irene Rodrigo: "El poder no està allà fora, el poder som tu i jo"». À Punt, 17-09-2021. [Consulta: 12 novembre 2021].
* ↑ «Irene Rodrigo ens presenta 'Tres lunas llenas'». À Punt, 25-10-2021. [Consulta: 16 novembre 2021].
# Elosita

Elosita és un gènere d'arnes de la família Crambidae. Conté només una espècie, Elosita fuscocilialis, que es troba a Java.

## Referències

* ↑ «GlobIZ search». [Consulta: 23 desembre 2018].
# Aulë

Aulë ˈau̯le és, en la mitologia de J. R. R. Tolkien referida a la Terra Mitjana, un Vala. Els nans l'anomenen Mahal que significa El Gran. És el marit de Yavanna, creador de les formes d'Arda.
Impacient per l'arribada dels fills d'Eru sobre la Terra Mitjana, Aulë creà els nans segons imaginava com serien aquells. Eru no permeté que els nans fessin aparició sobre la Terra Mitjana abans que els seus primogènits, els elfs i per això els mantingué en letargia després que Aulë penedit, els hi oferís i Eru els adoptés com a fills propis.
Quan els elfs arribaren a Valinor, els Noldor esdevingueren els seus deixebles en l'art de forjar, i Fëanor el seu alumne privilegiat. Així fou com pogué crear les joies més preuades: els Silmarils.

## Referències

* ↑ J. R. R. Tolkien (1977), Christopher Tolkien, ed., The Silmarillion, Boston: Houghton Mifflin, "Of Aulë and Yavanna", ISBN 0-395-25730-1

## Enllaços externs

* Aulë Prepares to Destroy His Children il·lustratat per Ted Nasmith
# Notasulga

Notasulga, Alabama és una població del Comtat de Macon a l'estat d'Alabama (Estats Units d'Amèrica).

## Demografia

Segons el cens del 2000, Notasulga tenia 916 habitants, 393 habitatges, i 260 famílies. La densitat de població era de 25,4 habitants/km².
Dels 393 habitatges en un 26,2% hi vivien nens de menys de 18 anys, en un 48,6% hi vivien parelles casades, en un 14% dones solteres, i en un 33,6% no eren unitats familiars. En el 29,5% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,87.
Per edats la població es repartia de la següent manera: un 23,4% tenia menys de 18 anys, un 7,8% entre 18 i 24, un 24,8% entre 25 i 44, un 28,2% de 45 a 60 i un 15,9% 65 anys o més.
L'edat mediana era de 40 anys. Per cada 100 dones hi havia 86,6 homes. Per cada 100 dones de 18 o més anys hi havia 81,9 homes.
La renda mediana per habitatge era de 31.307 $ i la renda mediana per família de 34.479 $. Els homes tenien una renda mediana de 27.500 $ mentre que les dones 18.684 $. La renda per capita de la població era de 17.115 $. Aproximadament el 10,7% de les famílies i el 17,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Notasulga». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 1r juliol 2010].
* ↑ «Geographic Comparison Table- Notasulga». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 1r juliol 2010].
# Línia evolutiva de Numel

Aquesta línia evolutiva de Pokémon inclou Numel i Camerupt.

## Numel

Numel és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus foc i tipus terra i evoluciona a Camerupt.

## Camerupt

Camerupt és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus foc i tipus terra i evoluciona de Numel.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Numel a Bulbapedia (anglès)
* Camerupt a Bulbapedia (anglès)
Espècies de Pokémon :
# Joan III de Vilamarí

Joan de Vilamarí (? - ?, 1479), noble i militar català del llinatge de Vilamarí. Fou almirall de l'Armada Reial del rei d'Aragó i Procurador reial de Menorca.

## Orígens familiars

Probablement fou fill de Pere de Vilamarí, senyor de Boadella, i d'Agnès. Succeí el seu oncle, Bernat I de Vilamarí, en la senyoria de Palau-saverdera.

## Biografia
### Alfons el Magnànim

Patró de galeres per Alfons V d'Aragó el «Magnànim», fou nomenat procurador reial de Menorca obtenint el 1440 possessions a Ciutadella i altres llocs (1440). A la mort del rei Alfons serví inicialment el fill d'aquest. Ferran I de Nàpols, però passà després a servir Joan II d'Aragó «el Sense Fe» juntament amb el seu oncle, capità general de l'Armada Reial.

### Guerra Civil Catalana

El 1463, després de morir el seu oncle l'Almirall Bernat I de Vilamarí, el rei Joan II d'Aragó el va nomenar successor com a Almirall (Capità General de l'armada), en plena guerra civil catalana; així mateix el nomenà lloctinent dels comtats del Rosselló i Cerdanya quan fossin recuperats. Amb l'Armada Reial dirigí el setge d'Amposta (1465-66), però fracassà en l'ajut que per mar volia prestar a la guarnició reial de Girona. El rei li donà la vila de Palamós, que erigí en baronia el 1466. Fet capità i alcaid de Bosa el 1467, li fou constituïda la baronia de Bosa i la Planargia el 1468.

### Revolta de Sardenya

Durant la Revolta de Sardenya anà a l'illa per tal de socórrer el lloctinent Nicolau Carròs d'Arborea i de Mur, contra Lleonard II d'Alagó i Arborea, a qui capturà el 1478 i portà a Sicília, i després davant el rei, que envià el pres al Castell de Xàtiva.

### Servei a la República de Florència

Passà després a servir a la República de Florència, i com a capità general li fou encarregada la recuperació de Còrsega el 1479.

## Referències

* ↑ Ryder, Alan. The Wreck of Catalonia: Civil War in the Fifteenth Century. OUP Oxford, 2007. ISBN 0191607223.

## Bibliografia

* «Joan III de Vilamarí». Gran Enciclopèdia Catalana. Barcelona: Grup Enciclopèdia Catalana.
# Damarut-re’i

Damarut-re'i era una fortalesa hitita al sud-est del país, propera a la frontera de Kizzuwatna.
El regne de Mitanni va conquerir Kizzuwatna i el rei d'aquell país, Pilliya II, va haver d'acceptar la condició de vassall. Llavors Idrimi d'Alalakh, vassall dels hurrites, per un acord amb Kizzuwatna, va poder fer una incursió de saqueig a territori hitita i va destruir la ciutat cap a l'any 1460 aC, en temps del rei hitita Zidantas II. Un text hurrita conservat diu: "el país d'Hatti no va anar contra mi i jo podia fer el que volia".

## Referències

* ↑ Bernabé, Alberto (ed.). Historia y leyes de los hititas: textos del Reino medio y del Imperio Nuevo. Tres Cantos: Akal, 2004, p. 13. ISBN 8446022532.
* ↑ Bryce, Trevor. El Reino de los hititas. Madrid: Cátedra, 2001, p. 210. ISBN 9788437619187.
# Emex australis

Emex australis, és una espècie de planta herbàcia poligonàcia. És una mala herba a Àrica del Sud i Austràlia.
És una planta medicinal a la medicina tradicional africana

## Referències

* ↑ Yeoh P, Scott JK. «Còpia arxivada». CSIRO Entomology. CSIRO. Arxivat de l'original el 2007-09-03. [Consulta: 6 desembre 2014].

## Enllaços externs

* Jepson Manual Treatment
* Photo gallery
# Elmer Collins

Elmer Collins (1887 - 1982) fou un ciclista estatunidenc, professional des del 1909 fins al 1912.
Es va especialitzar en les curses de sis dies. També va guanyar una medalla als Campionats mundials de Mig fons.

## Palmarès

* 1909
** 2n als Sis dies d'Atlanta (amb Robert Walthour)
** 3r als Sis dies de Nova York (amb Robert Walthour)
* 1910
** 3r als Sis dies de Boston (amb Joe Fogler)
* 1912
** 3r als Sis dies de Brussel·les (amb Peter Drobach)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Notarius osculus

Notarius osculus és una espècie de peix de la família dels àrids i de l'ordre dels siluriformes.

## Morfologia

Els mascles poden assolir els 28 cm de llargària total.

## Distribució geogràfica

Es troba a la costa pacífica de Costa Rica i Panamà.

## Referències

* ↑ uBio (anglès)
* ↑ Gill, T. N. 1863. Descriptive enumeration of a collection of fishes from the western coast of Central America, presented to the Smithsonian Institution by Captain John M. Dow. Proc. Acad. Nat. Sci. Phila. v. 15: 162-174.
* 1 2 BioLib (anglès)
* 1 2 FishBase (anglès)
* ↑ Kailola, P.J. i W.A. Bussing 1995. Ariidae. Bagres marinos. p. 860-886. A W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jordan, D. S. & C. H. Gilbert. 1883. A review of the siluroid fishes found on the Pacific coast of tropical America, with descriptions of three new species. Bull. U. S. Fish Comm. v. 2 (1882): 34-54.
* Marceniuk, A.P. i N.A. Menezes 2007. Systematics of the family Ariidae (Ostariophysi, Siluriformes), with a redefinition of the genera. Zootaxa 1416:1-126.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Meditacions

Meditacions (en grec: Τὰ εἰς ἑαυτόν, Ta eis heauton, literalment 'pensament adreçat a mi') és el títol d'un recull d'escrits de l'emperador romà Marc Aureli (121-180 dC) en què descriu reflexions personals. Els seus escrits tenen la forma de diverses sentències amb reflexions filosòfiques que van des d'una simple frase fins a paràgrafs llargs. En català ha estat traduït per Joan Alberich i Mariné i publicat el 2008 per l'editorial Llibres de l'Índex.

## Context

El pensament de Marc Aureli s'emmarca dins de la filosofia estoica i se centra a evitar les emocions, ja que segons ell és l'única manera que els altres et puguin fer mal. La raó ha de permetre viure en harmonia amb l'ordre o logos, i elevar-se per sobre de les percepcions de "bé" i "mal".
Les Meditacions, escrites en grec koiné, van ser redactades per Marc Aureli com a apunts personals per a la seva reflexió i per aclarir els seus pensaments. Es desconeix si tenia intenció que els seus escrits fossin publicats.

## Temàtica

El contingut dels llibres del II al XII (és a dir, tots menys el I) consisteix en meditacions sobre la condició humana, la vida, la mort, l'univers, la creació, la mortalitat, la fortuna, o els valors en els que els humans s'han d'inspirar. El seu caràcter estoic li fa remarcar la superficialitat de les relacions humanes i la impotència de l'ésser humà davant de Déu, entès com la raó còsmica. Davant de la manca de sentit del món, Marc Aureli postula que l'únic camí que li queda al savi és lliurar-se a donar significat a la pròpia existència individual i viure d'acord amb la natura.
Marc Aureli accepta complir estoicament la seva posició com a emperador, acceptant el pes de l'imperi com un deure inel·ludible, tot i pensar que les accions que pugui dur a terme són inútils i sense sentit. Per això decideix aïllar-se de les seves obligacions polítiques mitjançant la meditació melancònica.

## Enllaços externs

* Comentaris del traductor de l'obra al català, Joan Alberich.
# Joan II Bonacolsi

Joan II Bonacolsi, fou fill natural de Rinald Bonacolsi, nascut el 1300, abat de Sant'Andrea de Màntua el 1313, i que fou deixat morir de fam a la presó de Castellaro després del 16 d'agost de 1328 junt amb altres membres de la família.
# Dendur

Dendur (àrab: دندور, Dandūr) o Tutzis fou una ciutat d'Egipte al sud d'Assuan, de Files i de Debod i propera a Kalabsha (que està a pocs quilòmetres al nord).
S'hi va construir un temple per ordre de Cèsar August vers el 20 aC. Aquest temple fou salvat de ser cobert per l'aigua del llac Nasser i fou traslladat als Estats Units com a regal del govern egipci, que va regalar alguns temples als països que van participar en el rescat dels monuments de Núbia.
El temple fou dedicat a Isis, Osiris i Horus. L'emperador apareix vestit de faraó fent ofrenes als déus Pihor i Pateese (Padise), fills de Kuper, que havien ajudat els romans, i foren deïficats. També apareix una pintura del déu nubià Arensnufis i una del déu romà Mandulis.
El temple és ara al Museu metropolità de Nova York. El relleus no han estat ben conservats.
# Ehud

Segons la Bíblia, Ehud (en hebreu אֵהוּד בֶּן‑גֵּרָא; transliteració: ˀĒhū́δ bɛn‑Gērā́ˀ, transcripció: Ehud ben-Gerà) va ser el segon jutge d'Israel i l'alliberador d'Israel de l'ocupació del Regne de Moab.
Ehud pertanyia a la tribu de Benjamí. Va ser escollit per dur-li un present dels vençuts al rei de Moab. Quan va aconseguir audiència es va amagar una daga d'un colze de longitud a la cuixa dreta.
Després d'entregar-li el regal va dirigir-se al rei dient-li que tenia un missatge secret per a ell. El monarca va fer marxar tothom i llavors Ehud es va treure la daga i va enfonsar-li a la panxa. Com que el rei era un home molt gros, li va deixar la daga clavada i ningú no va adonar-se de res quan van tornar a entrar. Així Ehud va poder marxar tranquil·lament saltant per la finestra. Al cap d'un temps, els guardes personals van adonar-se que el rei era mort i van iniciar una persecució de l'assassí. D'aquesta manera van caure al parany presentat pels israelites, que van massacrar l'exèrcit moabita format per uns deu mil guerrers. Després d'aquests fets, Israel visqué vuitanta anys en pau i prosperitat.

## Notes

* ↑ A 1 Cròn 8:6 s'hi esmenta un אֵחוּד (ˀĒħū́δ) que podria representar una variant del nom.

## Referències

* ↑ Llibre dels Jutges. 3:15
* ↑ Llibre dels Jutges. 3:16
* ↑ Llibre dels Jutges. 3:17-31

## Vegeu també

* Llibre dels Jutges
# El son de la raó produeix monstres

L'aiguafort El son de la raó produeix monstres (en castellà: El sueño de la razón produce monstruos) és un gravat de la sèrie Els Capritxos del pintor espanyol Francisco de Goya. Té el número 43 en la sèrie de 80 estampes. Es va publicar el 1799.

## Interpretacions de l'estampa

Hi ha diversos manuscrits contemporanis que expliquen les làmines de Els Capritxos. El que hi ha al Museu del Prado es té com a autògraf de Goya, però sembla més aviat que cerqui un significat moralitzant que encobreixi significats més arriscats per a l'autor. Altres dos, el que va pertànyer a Ayala i el que es troba a la Biblioteca Nacional, realcen la part més escabrosa de les làmines.
* Explicació d'aquesta estampa del manuscrit del Museu del Prado: La fantasía abandonada de la razón produce monstruos imposibles: unida con ella es madre de las artes y origen de las maravillas. (en català: "La fantasia abandonada de la raó produeix monstres impossibles: unida amb ella és mare de les arts i origen de les meravelles")
* Manuscrit d'Ayala: La fantasía abandonada de la razón produce monstruos, y unida con ella es madre de las artes. (en català: "La fantasia abandonada de la raó produeix monstres, i unida amb ella és mare de les arts")
* Manuscrit de la Biblioteca Nacional: Portada para esta obra: cuando los hombres no oyen el grito de la razón, todo se vuelve visiones. (en català: "Portada per a aquesta obra: quan els homes no escolten el crit de la raó, tot esdevé visions")

## Referències

* ↑ Helman, 1983, p. 54.
* ↑ Helman, 1983, p. 221.

## Bibliografia

* Helman, Edith. Transmundo de Goya. Madrid: Alianza Editorial, 1983. ISBN 84-206-7032-4.
# Línia evolutiva de Murkrow

Aquesta línia evolutiva de Pokémon inclou Murkrow i Honchkrow.

## Murkrow

Murkrow és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus sinistre i tipus volador i evoluciona a Honchkrow.

## Honchkrow

Honchkrow és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus sinistre i tipus volador i evoluciona de Murkrow.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Murkrow a Bulbapedia (anglès)
* Honchkrow a Bulbapedia (anglès)
Espècies de Pokémon :
# Medionidus walkeri

Medionidus walkeri és una espècie de mol·lusc bivalve pertanyent a la família Unionidae.
Viu a l'aigua dolça.
Es troba a Nord-amèrica: els Estats Units: Florida.

## Referències

* ↑ uBio (anglès)
* 1 2 Cummings, K.; Cordeiro, J. (2012). "Medionidus walkeri." 2012 Llista Vermella de la UICN. Unió Internacional per a la Conservació de la Natura, edició 2012. [Consulta: 20 abril 2023]
* ↑ U.S. Fish and Wildlife Service (anglès)
# Jaciment arqueològic La Valleta

La Valleta és un jaciment arqueològic del Paleolític Mitjà, situat al terme de Granyena de les Garrigues, Lleida.

## Descripció

És un jaciment situat a una terrassa conreada amb ametllers i oliveres. Es troba a uns al marge dret de la Vall Major. És un jaciment datat per les restes materials com a Paleolític mitjà (90000-33000 aC).

## Troballes arqueològiques

En aquest jaciment es van recuperar un centenar de lítics en superfície. Lámines i esclats sense retocs, principalment. Paral·lelament també es van trobar perforadors, una destral polida de cornubianita i segments de cercle. Tot això va aparèixer al llarg del bancal on es troba el jaciment.

## Vegeu també

* Prehistòria a Catalunya
* Paleolític
* Paleolític mitjà

## Referències

* ↑ «Inventari del Patrimoni Cultural Immoble Català. Direcció General d'Arxius, Biblioteques, Museus i Patrimoni de la Generalitat de Catalunya.» (en català). [Consulta: 15 maig 2015].

## Bibliografia

* ESQUERDA, M.. "El poblament prehistòric al terme de Granyena de les Garrigues (Exposició d'unes activitats de recerca)". I Trobada d'Estudiosos de la comarca de les Garrigues. Pags.181-201.
* Inventari del Patrimoni Cultural Immoble Català. Direcció General d'Arxius, Biblioteques, Museus i Patrimoni de la Generalitat de Catalunya.
# El sopar

«El sopar» té aquests significats:

## Vegeu també

* El sopar dels idiotes (obra de teatre), obra de teatre de 1993 escrita i dirigida per Francis Veber
* El sopar dels idiotes, pel·lícula francesa de 1998 escrita i dirigida per Francis Veber, inspirada en l'obra de teatre homònima
* Cena